stanford-oval/wikipedia huggingface dataset:
Dadián metsä

Dadián metsä
Dadián metsää.
| --- | --- |
Sijainti:  Souflí, Évros, Itä-Makedonia ja Traakia, Kreikka
Pinta-ala:  7 300 ha
| --- | --- |
Nimi alkuperäiskielellä:  Δάσος Δαδιάς
Tyyppi:  Metsämaa 
muokkaa - muokkaa wikitekstiä - muokkaa Wikidataa
Dadián metsä (kreik. Δάσος Δαδιάς, Dásos Dadiás) on suuri luonnontilainen metsäalue Länsi-Traakiassa Kreikassa. Sen koko on noin 7 300 hehtaaria. Metsä sijaitsee Souflín kunnassa Évroksen alueyksikön alueella noin 67 kilometriä pohjoiseen Alexandroúpolista. Se on osa Dadián, Lefkímin ja Souflín metsien kansallispuistoa sekä Natura-aluetta.
Dadián metsää.
Dadián metsä saa alkunsa Rodópi-vuorten itäpäästä ja ulottuu siitä itään metsälle nimensä antaneen Dadián kylän lähistölle. Se on pääosin matalaa kukkulaista maastoa, jossa suurin korkeus ei nouse yli 600 metrin merenpinnasta laskettuna. Puusto on pääosin tammi- ja mäntypuita. Metsä on merkittävä petolintujen elinympäristö, ja siellä on tavattu 36 petolintulajia koko Euroopan 38 lajista, mukaan lukien keisarikotka, merikotka ja munkkikorppikotka. Yhteensä lintulajeja on tavattu 219. Nisäkäslajeja on tavattu 48, mukaan lukien karhu, susi, sakaali ja villisika. Matelijalajeja on tavattu 40. Dadián kylässä on alueen ekoturismikeskus, ja se on myös seudun vaellusreittien lähtöpiste.
Metsä kärsi laajaa tuhoa elokuun 2023 maastopaloissa, eikä se välttämättä palaa koskaan ennalleen. Yhteensä palot tuhosivat seudulla ainakin 85 955 hehtaarin kokoisen alueen.
Aiheesta muualla

Kuvia tai muita tiedostoja aiheesta Dadián metsä Wikimedia Commonsissa
Dana Scott

| Dana Scott |
| --- | --- |

Henkilötiedot
Koko nimi:  Dana Stewart Scott
Syntynyt: 11. lokakuuta 1932 (ikä 92)
Koulutus ja ura
Väitöstyön ohjaaja:  Alonzo Church
Tutkimusalue:  Hila, matemaattinen logiikka, Malliteoria, topologia, ohjelmointi, Automaattiteoria, semantiikka ja ohjelmointikieli
Palkinnot:  Turing-palkinto
Aiheesta muualla
www.cs.cmu.edu/~scott
Dana Stewart Scott (s. 11. lokakuuta 1932 Berkeley, Kalifornia) on yhdysvaltalainen tietojenkäsittelytieteilijä ja matemaatikko. Hän on työskennellyt uransa aikana useissa yliopistoissa, kuten Carnegie Mellonissa.
Scottille on myönnetty Michael O. Rabinin kanssa Turing-palkinto vuonna 1976 heidän yhteisestä tutkimusartikkelistaan "Finite Automata and Their Decision Problem", jossa he esittelivät epädeterminististen koneiden käsitteen.
Scottille on myönnetty Rolf Schockin palkinto (1997). Scott on toiminut Kansallisen tiedeakatemian jäsenenä vuodesta 1988.
Darja Jurkevitš

Darja Jurkevitš (s. 6. maaliskuuta 1988 Minsk, Valko-Venäjä) on valkovenäläinen ampumahiihtäjä.
Jurkevitš kilpaili ampumahiihdon maailmancupissa ensimmäisen kerran kaudella 2009–2010 Antholtzin normaalimatkalla. Hänen paras maailmancupin sijoituksensa on kolmas sija Östersundin normaalimatkalta kaudella 2016–2017.
Darja Safonova

| Mitalit> Maa:   Venäjä.Naisten yleisurheilu.Sisäratojen EM-kilpailut  | Mitalit> Maa:   Venäjä.Naisten yleisurheilu.Sisäratojen EM-kilpailut  | Mitalit> Maa:   Venäjä.Naisten yleisurheilu.Sisäratojen EM-kilpailut  | Maa:   Venäjä> Naisten yleisurheilu. |
| --- | --- | --- | --- |
|  Kultaa | Torino 2009 | 4×400 m |  |
|  Pronssia | Torino 2009 | 400 m |  |
Darja Safonova (s. 20. maaliskuuta 1981) on venäläinen 400 metrin juoksija.
Hän jäi vuonna 2005 kiinni dopingista (pemoliini), ja oli kilpailukiellossa maaliskuusta 2005 maaliskuuhun 2007.
Torinon sisäratojen EM-kilpailuissa 2009 hän voitti pronssia 400 metrillä sisäratojen ennätyksellään 51,85. 4 × 400 metrin viestissä hän voitti kultaa yhdessä Natalja Antjuhin, Jelena Voinovan ja Antonina Krivošapkan kanssa.
Hänen ulkoratojen ennätyksensä on 51,32, jonka hän juoksi 23. heinäkuuta 2009 Tšeboksaryssa.
David Jay

| David Jay |
| --- | --- |
 David Jay vuonna 2009.
Henkilötiedot
Syntynyt: 24. huhtikuuta 1982 (ikä 42)
Kansalaisuus:  Yhdysvallat
Ammatti:  AVENin perustaja ja Webmaster
Aiheesta muualla
Kotisivu
David Jay (s. 24. huhtikuuta 1982) on yhdysvaltalainen aseksuaaliaktivisti. Hän on aseksuaaliyhteisö AVENin (Asexual Visibility and Education Network) perustaja sekä yhteisön sivuston webmaster.
Clotilde

Clotilde tarkoittaa muun muassa seuraavia:
Clotilda, viimeinen orjalaiva Afrikasta Yhdysvaltoihin
Sainte-Clotilde, goottilaistyylinen kirkko Pariisissa
Clotilde Courau (s. 1969), ranskalainen elokuva- ja televisionäyttelijä
Maria Clotilde (1843–1911), Italian kuninkaan Viktor Emanuel II:n tytär
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Clotilde”, voi hakea sivunnimihaulla, laajalla sivunnimihaulla tai tekstihaulla.
Darja Saville

| Darja Saville |
| --- | --- |

Henkilötiedot
Syntynyt: 5. maaliskuuta 1994 (ikä 30)
Kansalaisuus:   Venäjä (2009–2014)  Australia (2014–)
Tennispelaaja
Pituus:  166 cm
Paino:  61 kg
Kätisyys:  oikea
Ammattilaisena:  2010–
Palkintorahat:  5 806 579 USD
Kaksinpeli
Paras sijoitus:  20. (28.8.2017)
Turnausvoittoja:  1
Voitot/tappiot:  324–261
Grand Slam -turnauksissa
Australian avoimet:  4. kierros (2016, 2017)
Ranskan avoimet:  3. kierros (2018)
Wimbledon:  3. kierros (2018)
Yhdysvaltain avoimet:  2. kierros (2017)
Nelinpeli
Paras sijoitus:  45. (25.9.2017)
Turnausvoittoja:  1
Voitot/tappiot:  78–77
Grand Slam -turnauksissa
Australian avoimet:  1. kierros (2015, 2016, 2017, 2018)
Ranskan avoimet:  3. kierros (2017)
Wimbledon:  3. kierros (2016)
Yhdysvaltain avoimet:  2. kierros (2016)
Aiheesta muualla
ITF
WTA
Darja Saville (o.s. Gavrilova, s. 5. maaliskuuta 1994 Moskova, Venäjä) on venäläissyntyinen nykyisin Australiaa edustava tennispelaaja. 166 senttimetriä pitkä Gavrilova on oikeakätinen. Hänen valmentajinaan toimivat Sylvain Mathias ja Aleksei Gavrilov.
Kaksinpelin WTA-rankingissa Saville on parhaimmillaan ollut 20:s elokuussa 2017. Grand Slam -turnauksissa Saville on parhaimmillaan ollut neljännellä kierroksella Australian avoimissa 2016 ja Australian avoimissa 2017. Vuoden 2010 nuorten kesäolympialaisissa Singaporessa Saville saavutti kultaa kaksinpelistä, voittaen finaalissa Kiinan Zheng Saisain.
Nelinpelissä Saville on ollut parhaimmillaan WTA-rankingissa sijalla 45 syyskuussa 2017. Wimbledonissa 2016 ja Ranskan avoimissa 2017 hän eteni kolmannelle kierrokselle.
Seitsenvuotiaana tenniksen aloittanut Saville edusti synnyinmaataan Venäjää vuodet 2009–2014, mutta vuonna 2014 hän sai Australian kansallisuuden ja edustusoikeuden. Tähän vaikutti suuresti hänen australialainen poikaystävänsä, tennisammattilainen Luke Saville. He menivät naimisiin joulukuussa 2021.
Daniel De Leon

Daniel De Leon vuonna 1902.
Daniel De Leon (1852–1914) oli yhdysvaltalainen sosialisti, toimittaja, poliitikko, marxilainen teoreetikko ja ammattiliitto-organisaattori. Häntä pidetään vallankumouksellisen teollisuusunionismin isänä ja hän oli Amerikan sosialistisen työväenpuolueen johtohahmo vuodesta 1890 kuolemaansa saakka. Hän myös toimitti puolueen virallista äänenkannattajaa The Peoplea.
De Leon loi vallankumouksellisen teollisuusunionismin yhdistämällä syndikalismin marxismiin.
Darwin Rudy Andino Ramírez

Darwin Rudy Andino Ramírez (s. 6. elokuuta 1959 Tegucigalpa) on hondurasilainen roomalaiskatolinen piispa. Hänestä tuli Orden de los Padres Somascosin jäsen 29. huhtikuuta 1988, ja hänet vihki papiksi Héctor Enrique Santos Hernández 8. joulukuuta 1990. Hänet nimitettiin Tegucigalpan arkkihiippakunnan vihkipiispaksi sekä Hortan titulaaripiispaksi 1. huhtikuuta 2006, ja piispaksi vihkiminen seurasi 24. kesäkuuta. Pääkonsekraattorina toimi Oscar Andrés Rodríguez Maradiaga, jota avustivat Juan José Pineda Fasquelle ja Elías Samuel Bolaños Avelar.
Andino Ramírez sai 7. marraskuuta 2011 nimityksen Santa Rosa de Copánin piispaksi.
Cyril Pedrosa

| Cyril Pedrosa |
| --- | --- |
 Cyril Pedrosa 2015.
Henkilötiedot
Syntynyt: 22. marraskuuta 1972 (ikä 51) Poitiers, Ranska
Kansalaisuus:  ranskalainen
Ammatti:  sarjakuvantekijä
Kirjailija
Tyylilajit:  sarjakuva
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Cyril Pedrosa (s. 22. marraskuuta 1972 Poitiers, Ranska) on ranskalainen sarjakuvantekijä.
Pedrosalta on suomennettu albumit Kolme varjoa (2007), Ekoloogiset (valikoima alkuteoksista 2008–2009), Portugali (2020) ja Kulta-aika (2022).
Suomennetut albumit

Kolme varjoa.  (Trois ombres, 2007.)  Suomentanut Saara Pääkkönen. WSOY, 2010.  ISBN 978-951-0-36335-5.
Ekoloogiset.  (Autobio, 2008–2009, valikoima)  Suomentanut Saara Pääkkönen. WSOY, 2010.  ISBN 978-951-0-36335-5.
Portugali.  (Portugal, 2011)  Suomentanut Saara Pääkkönen. WSOY, 2020.  ISBN 978-951-0-45309-4.
Pedrosa, Cyril & Moreil, Roxanne: Kulta-aika.  (L'âge d'or - intégrale, 2018 & 2020)  Suomentanut Saara Pääkkönen. WSOY, 2022.  ISBN 978-951-0-48649-8.
Aiheesta muualla

S. Santikko: Kolme varjoa Kvaak.fi 5.10.2010.
Matti Komulainen: Uhka kasvattaa elämään Turun Sanomat 14.10.2010.
Juha Mäkinen: Kolme varjoa Keskisuomalainen 20.10.2010.
Heikki Jokinen: Lapsuus loppuu varjoihin Helsingin Sanomat 5.12.2010.
S. Santikko: Vihreä perhe Kvaak.fi 30.8.2011.
S. Santikko: Cyril Pedrosa, taiteilija Kvaak.fi 18.9.2011.
Elsi Hyttinen: ”Kukaan ei ole täydellinen” Voima 18.10.2011.
Ville Hänninen: Mies vailla menneisyyttä Kiiltomato.net. 19.1.2021.
Clotilda

| Clotilda |
| --- | --- |
 Clotildan hylky vuonna 1914.
Tyyppi:  orjalaiva
Lippuvaltio:   Yhdysvallat
Rakennustelakka:  Mobilen telakka
Status:  upotettu
Tekniset tiedot
Kansien määrä:  13
Pituus:  26 m
Leveys:  7,0 m
Clotilda, toisinaan Clotilde, oli kuunari ja viimeinen orjalaiva, joka vei ihmisiä orjiksi Afrikasta Yhdysvaltoihin. Se pääsi perille Alabamaan Mobilen satamaan syksyllä 1859 tai 9. heinäkuuta 1860. Orjien tuonti oli kielletty jo vuoden 1808 alusta. Laivalla oli 110–160 afrikkalaista.
Laivan kapteeni oli William Foster. Hän työskenteli varakkaalle mobilelaiselle meriliikennettä harjoittavalle telakanomistajalle Timothy Meaherille, jonka telakalla Clotilda oli vuonna 1856 rakennettu. Clotilda oli kaksimastoinen kuunari, joka oli 26 metriä pitkä ja 7 metriä leveä.
Kapteeni oli tietoinen toimiensa lainvastaisuudesta ja pelkäsi kiinni jäämistä, ja siksi hän saapui satamaan yöllä, jätti tuomisensa jokilaivoihin, poltti laivan ja lopuksi upotti sen.
Clotilda löytyi vuoden kestäneiden etsintöjen jälkeen keväällä 2019 Mobilejoen pohjasta.
Pisimpään laivalla tulleista eli Cudjo Lewis (afrikkalaiselta nimeltään Kazoola), joka oli vuonna 1935 kuollessaan 114-vuotias. Häntä haastateltiin vuonna 1927 Journal of Negro History -julkaisuun, ja myös lehtiin häntä haastateltiin usein.
Cloud Factory

| ”Cloud Factory” Sonata Arctica |
| --- | --- | --- |

Singlen tiedot
 Albumilta: Pariah’s Child
 Julkaistu: 28. helmikuuta 2014
 Formaatti: CDS
 Tyylilaji: power metal
 Kesto: 04.17
 Levy-yhtiö: Nuclear Blast
Sonata Arctican muut singlet
| ”The Wolves Die Young” 2014 | ”Cloud Factory” 2014 | ”Love” 2014 |
Cloud Factory on Sonata Arctican kappale ja toinen single yhtyeen kahdeksannelta studioalbumilta Pariah’s Child. Se julkaistiin 28. helmikuuta 2014.
Cyril Rootham

Cyril Rootham
Cyril Bradley Rootham (5. lokakuuta 1875 – 18. maaliskuuta 1938) oli brittiläinen säveltäjä, urkuri ja kuoronjohtaja.
Rootham opiskeli antiikintutkimusta Cambridgen yliopiston St John’s Collegessa ja jatkoi opiskelua Royal College of Musicissa. Vuonna 1898 hän seurasi Walford Daviesia Hampsteadin Christ Churchin urkurina. Vuonna 1901 hänestä tuli St Asaph -tuomiokirkon urkuri, mutta hän palasi samana vuonna St John’s Collegeen, jonka musiikkijohtajana toimi vuosina 1901–1938. Rootham nosti Cambridgen yliopistossa työskennellessään esiin aikansa musiikkia ja johti muiden muassa Zoltán Kodályn, Arthur Honeggerin sekä Ildebrando Pizzettin teosten esityksiä. Lisäksi hän pyrki saamaan uutta näkyvyyttä Georg Friedrich Händelin ja Wolfgang Amadeus Mozartin unohduksiin jääneille teoksille. Roothamin johdolla opiskelivat muiden muassa Arthur Bliss, Armstrong Gibbs ja Patrick Hadley. Rootham kuoli 62-vuotiaana aivoverenkiertohäiriöön.
Musiikki

Monet kriitikot ovat pitäneet Roothamin keskeisimpinä sävellyksinä hänen kuoroteoksiaan, joista osa on sävelletty a cappella -kuorolle ja osa orkesterin säestämälle kuorolle. Rootham sävelsi myös oopperan The Two Sisters. Lisäksi hänen tuotantoonsa kuuluu kamarimusiikkia ja kaksi sinfoniaa. Sinfonioista ensimmäinen on vuodelta 1932, mutta työ toisen sinfonian parissa jäi säveltäjältä kesken, joten sen viimeisteli ja orkestroi Patrick Hadley. BBC välitti teoksen ensimmäisen esityksen vuonna 1939.
Aiheesta muualla

IMSLP: nuotteja
Dandiya

Dandiya
Dandiya on suosittu rajasthanilainen ja gujaratilainen kansantanssi. Värikkäisiin asuihin sonnustautuneet esiintyjät tanssivat pitkien keppien kanssa. Tanssia säestetään Meddale-nimisellä rummulla. Rajasthanilaisen Bhil-heimon jäsenet esittävät tanssista eri variaatioita, joista kukin liittyy maanviljelyssykleihin. Esimerkkeinä tällaisista tansseista mainittakoon Ghumer, Raika ja Jhoria -nimiset tanssit.
Gher-tanssi on Mina-heimon keskuudessa suosittu tällainen tanssi. Heimo on samankaltainen kuin Bhil-heimo. Valar-niminen tanssi taas on tyypillinen rajasthanilaisen Garasia-heimon keskuudessa esiintyvä Dandiya-tyyppinen tanssi.
Aiheesta muualla

Kuvia tai muita tiedostoja aiheesta Dandiya Wikimedia Commonsissa
Darwininrääkkiäinen

| Darwininrääkkiäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Rääkkiäiset Coturnicops
Laji::  notatus
Kaksiosainen nimi
 Coturnicops notatus  (Gould, 1841) 
Katso myös
   Darwininrääkkiäinen Wikispeciesissä   Darwininrääkkiäinen Commonsissa 
Infobox OKNimi-testi OKIUCN-testi OK: 
Darwininrääkkiäinen (Coturnicops notatus) on eteläamerikkalainen rantakana. Sen elinympäristö ulottuu Brasilian eteläosista Argentiinan pohjoisosaan ja ehkä myös Córdoban provinssiin; toinen esiintymisalue on mantereen pohjoisosassa Kolumbiassa, Venezuelassa ja Guyanassa. John Gould kuvaili lajin holotyypin Uruguayn Rio de la Platalta vuonna 1841.
Coverkill

| Coverkill Overkill |
| --- | --- | --- |

Cover-albumin tiedot
 Julkaistu: 26. lokakuuta 1999
 Tuottaja(t): Overkill, Andy Katz
 Tyylilaji: thrash metal
 Kesto: 43.22
 Levy-yhtiö: SPV/Steamhammer
Overkillin muut julkaisut
| Necroshine 1999 | Coverkill 1999 | Bloodletting 2000 |
Coverkill on thrash metal -yhtye Overkillin cover-albumi, joka julkaistiin 26. lokakuuta 1999.
Kappaleet

Overkill (live) – 4.16  (Motörhead)
No Feelings – 2.37  (Sex Pistols)
Hymn 43 – 2.59  (Jethro Tull)
Space Truckin' – 4.00  (Deep Purple)
Deuce – 3.05  (Kiss)
Never Say Die! – 3.24  (Black Sabbath)
Death Tone – 4.24  (Manowar)
Cornucopia – 4.46  (Black Sabbath)
Tyrant – 4.00  (Judas Priest)
Ain't Nothin' to Do – 2.13  (The Dead Boys)
I'm Against it – 2.43  (Ramones)
Kokoonpano

Bobby "Blitz" Ellsworth – laulu
D.D. Verni – basso
Joe Comeau – kitara
Dave Linsk – kitara
Sebastian Marino – kitara
Tim Mallare – rummut
Sid Falck – rummut
Aiheesta muualla

Coverkill Discogsissa. (englanniksi)
Albumi Coverkill Encyclopaedia Metallum -sivustolla (englanniksi)
Deep Ecliptic Survey

Deep Ecliptic Survey (DES) on projekti, jolla etsitään Kuiperin vyöhykkeen kappaleita. Sen päätutkija on Robert L. Millis.
Sen avulla on löydetty 9 kääpiöplaneettaa:28978 Ixion, 19521 Chaos, 1998 WW31, (148209) 2000 CR105, (87269) 2000 OO67, 2001 QR322 ja 2002 XU93
De Dion-Bouton

De Dion-Bouton vuodelta 1899
De Dion-Bouton oli yksi 1900-luvun alun menestyneimmistä automerkeistä. Yhtiön perustivat ranskalaiset Albert de Dion ja Georges Bouton vuonna 1882 rakentaakseen höyryllä käyviä ajoneuvoja. Vuonna 1890 yhtiö patentoi yksisylinterisen bensiinillä käyvän moottorin, ja vuonna 1893 keksittiin de Dion -akseli.
Albert de Dion voitti vuonna 1894 Pariisi-Rouen-rallin höyrykäyttöisellä autolla, mutta jo seuraavana vuonna siirryttiin lopullisesti bensiinikäyttöisiin autoihin. Yhtiön moottori oli niin menestyksekäs, että monet muut autonvalmistajat käyttivät sitä omissa autoissaan. Vuonna 1900 De Dion-Bouton oli maailman suurin autonvalmistaja, ja yhtiö tuotti 400 autoa ja 3000 moottoria vuodessa. Vuoden 1910 Torinon autonäyttelyssä yhtiö esitti mallinsa CJ, mikä oli maailman ensimmäinen sarjatuotantoauto V8-moottorilla - tässä tapauksessa 6,1-litraisena versiona, joskin V8:sta oli myös iskutilavuudeltaan suurempia (Yhdysvaltain markkinat) ja pienempiä versioita. Yhtiön alamäki alkoi ensimmäisen maailmansodan jälkeen, ja viimeisen henkilöautonsa De Dion-Bouton rakensi vuonna 1932.
Yhtiön osake
Claude Giroux

| Claude Giroux |
| --- | --- |

Henkilötiedot
Syntynyt: 12. tammikuuta 1988 (ikä 36) Hearst, Ontario, Kanada
Kansalaisuus:   Kanada
Jääkiekkoilija
Lempinimi:  G, 'Roo, Orange Jesus
Pelipaikka:  keskushyökkääjä
Maila:  oikea
Pituus:  180 cm
Paino:  84 kg
Seura
Seura:  Ottawa Senators
Sarja:  NHL
Pelinumero:  28
Pelaajaura
Pääsarjaura:  2008–
Aik. seurat:  Philadelphia Phantoms (AHL) Philadelphia Flyers (NHL) Eisbären Berlin (DEL)   Florida Panthers (NHL)
NHL-varaus:  22. varaus, 2006 Philadelphia Flyers
Aiheesta muualla
claudegiroux28.com
Claude Giroux (s. 12. tammikuuta 1988 Hearst, Ontario, Kanada) on kanadalainen jääkiekkoilija, joka pelaa Ottawa Senatorsissa. Häntä pidetään yhtenä maailman parhaimmista keskushyökkääjistä ja hän toimi Philadelphia Flyersin kapteenina yhdeksän vuotta. Giroux on pelipaikaltaan keskushyökkääjä, mutta pelasi vuosina 2008–2011 enimmäkseen laitahyökkääjänä, joukkueen runsaan keskushyökkääjä-tilanteen takia. Hän laukoo oikealta. Pienikokoisen ja monipuolisen hyökkääjän vahvuudet ovat peliälyssä, mailankäsittelyssä ja pelinteossa. Hänen vahvuuksiinsa kuuluvat myös ylivoimapeli ja laukaus. Heikkoudet ovat pienen koon vuoksi kulmatilanteissa.
Ura > Junioriura

Giroux aloitti jääkiekon kotikaupungissaan Hearstissa ja pelasi Bantam A:ta Hearst Lumber Kingsissä (NOHA) kaudella 2001–2002. Perhe muutti Orleansiin  kesällä 2002. Siellä hän pelasi Major Bantam AA:ta ja Minor Midget AA:ta Cumberland Baronsissa ja oli joukkueen paras pistemies kausina 2002–2003 ja 2003–2004. Hän oli varauskelpoinen OHL:ään vuonna 2004, mutta jäi ilman varausta. Kaudella 2004–2005 Giroux pelasi Cumberland Gradsissa. Vaikka häneltä jäi väliin suurin osa kaudesta mononukleoosin takia, 48 ottelussa syntyi 40 pistettä. Giroux nimettiin CJHL:n vuoden tulokkaaksi. Tästä huolimatta häntä ei vieläkään varattu OHL:ään.
Vapaana agenttina Giroux kutsuttiin QMJHL:n Gatineau Olympiquesin harjoitusleirille try-outille, ja sai pian sopimuksen. Tulokaskaudellaan Olympiquesissa Giroux oli joukkueen paras pistemies tehden 69 pelissä tehot 39+64=103 ja valittiin QMJHL:n vuoden tulokkaaksi. Philadelphia Flyers varasi hänet ensimmäisellä kierroksella 22. pelaajana vuoden 2006 NHL:n varaustilaisuudessa.
Kaudella 2006–2007 Olympiquesin varakapteenina toiminut Giroux voitti jälleen joukkueen pistepörssin tehoilla 48+64=112. Hän pelasi loppukaudella myös viisi ottelua Flyersin farmijoukkue Philadelphia Phantomsissa AHL:ssä. Heinäkuussa 2007 Giroux teki Flyersin kanssa kolmivuotisen tulokassopimuksen.
Giroux aloitti kauden 2007–2008 Olympiquesissa. Hän pelasi kaudella kaksi NHL-ottelua Philadelphia Flyersissa, jonka jälkeen hänet lähetettiin takaisin Olympiquesiin. Giroux debytoi NHL:ssä 19. helmikuuta 2008 Ottawa Senatorsia vastaan ja oli joukkueen ensimmäinen laukoja voittomaalikilpailussa. Olympiquesissa Giroux oli runkosarjassa kolmatta kertaa peräkkäin joukkueen paras pistemies, tällä kertaa tehoilla  38+68=106. Hän sijoittui koko QMJHL:n pistepörssissä toiseksi Mathieu Perreaultin jälkeen. Pudotuspeleissä Giroux johdatti joukkueen mestaruuteen tehden 19 pudotuspeliottelussa mielettömät tehot 17+34=51, tehden uuden seuraennätyksen. Hänet palkittiin pudotuspelien arvokkaimpana pelaajana Guy Lafleur Trophylla. Lisäksi Giroux valittiin sarjan ensimmäiseen tähdistökentälliseen.
Ura > Maajoukkueura

| Mitalit> Maa:   Kanada.Miesten jääkiekko.Maailmancup  | Mitalit> Maa:   Kanada.Miesten jääkiekko.Maailmancup  | Mitalit> Maa:   Kanada.Miesten jääkiekko.Maailmancup  | Maa:   Kanada> Miesten jääkiekko. |
| --- | --- | --- | --- |
|  Kultaa | World Cup 2016 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Tšekki 2015 | jääkiekko |  |
|  Hopeaa | Saksa/Ranska 2017 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Tšekki 2008 | jääkiekko |  |
Giroux pelasi MM-kilpailuissa vuosina 2013, 2015 ja 2017 Giroux valittiin Kanadan kolmen parhaan pelaajan joukkoon maan voittaessa kultaa 2015.
Giroux pelasi alle 20-vuotiaiden MM-kilpailuissa vuonna 2008 voittaen kultaa. Hän oli tehoilla 2+4=6 Kanadan toiseksi paras pistemies kahden muun pelaajan kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Kanadan joukkue – Jääkiekon MM-kilpailut 2017
1 Comrie |
4 Barrie |
5 Demers |
7 Morrissey |
9 Duchene |
10 Schenn |
11 Konecny |
14 Couturier |
16 Marner |
17 Simmonds |
19 Matheson |
21 Point |
24 de Haan |
28 Giroux (C)  |
29 MacKinnon |
30 Johnson |
31 Pickard |
44 Vlasic (A) |
53 Skinner |
55 Scheifele |
71 Killorn |
90 O’Reilly (A) |
Valmentaja Cooper
Giroux Gatineaun paidassa 2007
Giroux Stanley Cupin pudotuspeleissä 2012.
Deattán

Deattán eli Painajainen on saamelaisessa tarustossa linnun tai muun eläimen hahmossa esiintyvä haltija, joka istuu yöllä nukkuvan ihmisen rinnan päällä. Se aiheuttaa ihmiselle painajaisia, ahdistusta ja huonounisuutta, tai vie unen kokonaan.
Daniel Davis

| Daniel Davis |
| --- | --- |
 Daniel Davis vuonna 2016.
Henkilötiedot
Syntynyt: 26. marraskuuta 1945 (ikä 78) Gurdon, Arkansas
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Daniel Davis (s. 26. marraskuuta 1945 Gurdon, Arkansas) on yhdysvaltalainen näyttelijä. Hänet tunnetaan muun muassa hovimestari Nilesina Nanny-tv-sarjasta. Hän on näytellyt myös professori Moriartya sivuosaroolissa televisiosarjassa Star Trek – uusi sukupolvi.
Aiheesta muualla

Daniel Davis Internet Movie Databasessa. (englanniksi)
Daniel Davis NNDB. Viitattu 22.8.2023. (englanniksi)
Darja Poljudova

Darja Vladimirovna Poljudova (s. 4. helmikuuta 1989 Quvasoy, Uzbekistan) on venäläinen bloginpitäjä ja vasemmistolainen kansalaisaktivisti. Hän asuu Krasnodarissa.
Poljudova kritisoi Venäjän viranomaisten toimintaa ja Krimin liittämistä Venäjään. Hän on osallistunut myös mielenosoituksiin, joissa hän on joutunut useasti pidätetyksi.
Tuomio

Poljudova oli ensimmäinen, joka sai syytteen ja tuomittiin keväällä 2014 voimaan tulleen separatismipykälän perusteella. Hänet pidätettiin elokuussa 2014 ”kehottamisesta Venäjän federaation alueellista koskemattomuutta loukkaaviin toimiin” (separatismisyyte) ja ”kehottamisesta ääritoimintaan” (ekstremismisyyte).
Syytteet tulivat Poljudovan VKontakte-sivullaan julkaisemista Ukrainaan liittyviä jutuista. Separatismisyyte tuli siitä, että hän jakoi toisen käyttäjän asiattoman kommentin, joka käsitteli Krasnodarin etnisten ukrainalaisten väitettyjä vaatimuksia liittyä osaksi Ukrainaa. Kehottamisena ääritoimintaan viranomaiset pitivät Poljudovan itsestään julisteen kanssa julkaisemaa valokuvaa. Julisteessa luki "Ei sotaa Ukrainaan, vaan vallankumous Venäjälle!" Toinen ääritoiminnaksi tuomittu teko oli Poljudovan kommentti, jonka mukaan tilanne Venäjällä on sietämätön ja venäläisten pitäisi seurata Maidanin aktivistien esimerkkiä, mennä kaduille ja kaataa hallitus.
Poljudova tuomittiin kahden vuoden vankeuteen oikeudenkäynnissä 21. joulukuuta 2015. Ihmisoikeusjärjestö Amnesty pitää Poljudovaa tuomion vuoksi mielipidevankina ja kampanjoi hänen vapauttamisensa puolesta ja ilmaisunvapauden puolesta Venäjällä.
Covered in Blood

| Covered in Blood Arch Enemy |
| --- | --- | --- |

Studioalbumin tiedot
 Julkaistu: 18. tammikuuta 2019
 Levy-yhtiö: Century Media
Listasijoitukset
  6.
Arch Enemyn muut julkaisut
| Råpunk 2017 | Covered in Blood 2019 | Deceivers 2022 |
Covered In Blood on Arch Enemyn kokoelma-albumi, joka sisältää kaikki yhtyeen äänittämät cover-kappaleet.